**Татарстан Республикасы Яр Чаллы шәһәре Башкарма комитеты мәгариф идарәсе муниципаль гомуми белем бирү учреждениесе “60 нчы урта гомуми белем бирүче мәктәп”**

**Мастер-класс бәйгесенә:**

**7 сыйныф татар төркемнәре өчен.**

**Тема.** Хәсән Туфанның «Киек казлар» шигырендә хис - кичереш.

Попова Гөлниса

Гаян кызы

1нче категорияле татар теле һәм әдәбияты укытучысы.

Яр Чаллы

2012

**Тема.** Хәсән Туфанның «Киек казлар» шигырендә хис - кичереш.

**Максат**.

1) Дидактик максат.Лирик шигырьгә анализ ясау үзенчәлеген искә төшерү, лирик герой хисенең сәбәбен аңларга өйрәтү.

2) Хәсән Туфанның « Киек казлар » шигыренең хис моделен төзү алымын формалаштыру.

3) Хәсән Туфан әсәрләре белән кызыксыну һәм хисләнә белү тәрбияләү, иҗади фикер йөртергә өйрәтүне дәвам итү.

**Файдаланган әсәр.** Хәсән Туфанның « Киек казлар » шигыре.

**Дәрес тибы**. Дәрес- презентация.

**Методлар**. Тәкъдим итү, эзләнү – тикшеренү.

**Алымнар**. Тест сорауларына җавап бирү.

Анализ (хис моделен төзү, шигырьдәге лирик геройның хисен тикшерү, биремнәргә җавап бирү).

Балаларны фикер йөртергә өйрәтү (әңгәмәдә катнашу, чагыштыра белү, нәтиҗәләр ясый белү).

**Җиһазлау.** Хәсән Туфан портреты, әсәрләреннән күргәзмә, техник чаралар, магнитофон, компьютер.

**Дәреснең план – конспекты.**

**I. Башлам. Укытучы**. Хәерле көн, укучылар! Сезне күрүегезгә шатмын. Көнегез игелекле, шатлыклы үтсен. Дәресне башлыйбыз.

**II. Белемнәрне тигезләү**. **Укытучы**. Бүген лирик шигырьгә анализ ясарбыз. Әйдәгез, тест кулланып, лирик шигырьләргә хас үзенчәлекләрне искә төшерик. (Тест һәр укучыга алдан таратыла.)

Тест ( бер дөрес җавапны тап).

1. Лирик шигырьнең нинди әдәби жанрга керүен күрсәтергә.

**1) тезмә** 2) чәчмә 3) драма

2. Лирик шигырьләрнең эчтәлеге - ...

1) вакыйга 2) күренеш **3) хис**

3. Лирик шигырьгә хас үзенчәлекне билгеләргә.

1) кеше төрле яктан сурәтләнә

**2) кешенең бер генә ягын – кичерешләрен сурәтли**

3) кешедәге кимчелекне тәнкыйть итә

4. Лирик шигырь тикшерелә...

1) вакыйгаларга нигезләнеп

**2) хис моделенә нигезләнеп**

3) вакыйгалар һәм хис моделенә нигезләнеп

5. Хис моделе ул - ...

1) әсәрләрне тикшерү тәртибе

**2) эчтәлеге хис булган шигырьләрне тикшерү тәртибе**

3) сюжетны тикшерү тәртибе.

6. Лирик шигырьләрдә үз кичерешләре турында сөйләүче кеше - ...

1) хикәяләүче 2) автор **3) лирик герой**

7. Хис ... өлештән тора.

1) 4  **2) 3** 3) 2

8. Хис өлешләрен күрсәтергә.

**1) сәбәп, дәрәҗә, юану;**  2) дәрәҗә, юану; 3) дәрәҗә генә.

Алдан тактага язылган дөрес җавап белән чагыштырыла.

**Үзбәя.**

**III. Уку мәсьәләсен кую**.

**1 нче бирем.**

**Укытучы**. Дәфтәргә бүгенге числоны языйк. Дәрес темасы. Татар халкының бөек улы, Тукай премиясе Хәсән Туфан. «Киек казлар» шигырендә хис – кичереш. **Дәреснең максаты нинди?**

**Көтелгән җавап**. 1. Хәсән Туфан турында белү.

2. «Киек казлар» шигырен анализлау, хис-кичерешләрне ачыклау.

**Үзбәя.**

**IV. Уку мәсьәләсен чишү.**

**Укытучы.** Хәсән Туфан кем ул?

**Көтелгән җавап.** Татар шагыйре.

**Укытучы.** Сезнең игътибарга мәгълүмат тәкъдим итәм, рәхим итеп карагыз.

**Презентация – Хәсән Туфан турында мәгълүмат тәкъдим итү.**

**2 нче бирем.**

**Укытучы.** Күңелегездә туган хисләр белән уртаклашыйк. (Укучылар үз хисләрен сөйлиләр). Хисләнә, хисләрегез белән уртаклаша белүегезне бәяләгез.

**Үзбәя.**

**3 нче бирем**. 1) « Киек казлар» шигырен уку. (1-2 укучы)

2) Аңлашылмаган сүзләрне ачыклау. ( Киек – кыргый )

**4 нче бирем.**

**Укытучы.** Әсәр нинди әдәби төргә карый.

**Көтелгән җавап.** Тезмә әсәр.

Таблица элү. Тезмә әсәргә анализ ысулы:

1.әсәрне ике өлешкә бүлү; 2. һәр өлешкә анализ ясау;

3.өлешләр арасындагы бәйләнешләрне табу; 4.мәгънәне табу.

**Укытучы.** Әсәрнең исеме ничек?

**Көтелгән җавап.** Киек казлар.

**Укытучы.** Киек казлар – нәрсәләр алар.

**Көтелгән җавап.** Кошлар. Күчмә кошлар. Оча торган кошлар. Аларның канаты бар.

**Укытучы.** Оча алалар. Ләкин алар һәрвакыт теләгән җирләренә очалармы? **Көтелгән җавап.** Алар җырлыйлар һәм туган ил кала дип елыйлар. Димәк, теләгән җиргә оча алмыйлар.

**Укытучы.** Әсәрдә нинди алым бар?

**Көтелгән җавап.** Кабатлау (кыйгак-кыйгак, киек казлар, туган ил, кыйгалдаша). Чагыштыру (безнең дә шулар сыман). Каршы кую ( казлар кебек очасылар, китәселәр юк инде, димәк, канатсыз хәзер).

**Укытучы.** Киек казлар турында тагын ниләр әйтелгән?

**Көтелгән җавап.** (Әллә кайтыр, әллә кайтмас безнең башлар, алар хәзер болытта, мин белмәгән телләрдә кыйгылдашалар).

**Укытучы.** Әсәр нинди өлешләрдән тора.

**Көтелгән җавап.** Лирик геройның кайгысының сәбәбе – теләмичә ерак илләргә китәргә мәҗбүр. Дәрәҗәсе – кире кайта алмый, очасылар юк инде. Юану – бәлки мин күрмәгән илдә рәхәттер.

**Укытучы.** Ни өчен автор “без”не кошлар белән тиңли?

**Көтелгән җавап.** Репрессия елларында 1940-1956 елларда төрмәләрдә, лагерьларда була. Без дип бик күп кешенең шулай тилмерүен күрсәтә.

**Укытучы.** Өлешләрне бәйләүче үзәкне табу юллары нинди?күрсәтә.

**Көтелгән җавап.**

**Компьютерда “Үзәкне табу юллары” моделе күрсәтелә. Җавап чагыштырыла.**

**Укытучы.** Ике өлешне нәрсә бәйли?

**Көтелгән җавап.** Аерылу хисе.

**Укытучы.** Туган илдән аерылу турында кем сөйли?

**Көтелгән җавап.** Лирик герой.

**Укытучы.** Ул туган иле белән аерылырга телиме?

**Көтелгән җавап.** Юк, елап китә. Кошлар көзен китә. Ә аның китүенә чор гаепле.

**Укытучы.** Әсәр нигезендә нәрсә ята?

**Көтелгән җавап.** Хис. Моңсулык, чарасызлык, туган илдән аерылырга теләмәү хисе.

**Үзбәя.**

**IV. Рефлексия.**

**Укытучы**. Дәрескә нинди уку мәсьәләсен куйган идек?

(Хәсән Туфанның “Киек казлар” шигырендә Лирик геройның хис-кичерешләрен табу)

**Укытучы.** Аны ничек чиштек? (Укучыларның җаваплары)

**Укытучы.** Сездә нинди хисләр туды? Хисләрне нинди алымнар белән тәрбияләдек? (Моң тәэсире белән, сүз тәэсире белән, рәсем сәнгате белән.)

**Дәрескә гомуми билге.**

**Укытучы**. Белгәнебезчә, Хәсән Туфан күп авырлыклар кичерә. Шулай да ул бәхетле. Аның шигърияте безнең күңелләребезне җәлеп итә. Шушы күргәзмәгә куелган шигырь томнарын кулыбызга алып, кат-кат укыйбыз, сокланабыз. Үзебез дә иҗатка омтылабыз.

**1.“ Талантлы, син, кеше туганым” әсәрен укырга.**

1. **Укучыларга иҗат эшләрен язып карарга тәкъдим ителә.**